ΟΔΗΓΙΕΣ ΓΙΑ ΤΗΝ ΟΛΟΚΛΗΡΩΣΗ ΤΗΣ ΕΓΓΡΑΦΗΣ ΤΟΥ ΠΑΙΔΙΟΥ ΣΑΣ ΣΤΟ ΑΘΛΗΤΙΚΟ ΛΥΚΕΙΟ

Αγαπητοί Γονείς/Κηδεμόνες 
των μαθητών/τριων του Αθλητικού Λυκείου Λεμεσού

Με βάση τον τελικό κατάλογο των μαθητών/τριών που θα γίνουν δεκτοί/ές στα Αθλητικά Τμήματα του Αθλητικού Λυκείου Λεμεσού, παρακαλείστε όπως  προβείτε στις πιο κάτω ενέργειες, για την ολοκλήρωση της εγγραφής σας στο Αθλητικό Λύκειο Λεμεσού.
1. ΑΦΟΡΑ ΟΛΟΥΣ ΟΣΟΥΣ ΘΑ ΦΟΙΤΗΣΟΥΝ ΣΤΟ ΑΘΛΗΤΙΚΟ ΛΥΚΕΙΟ
Μέσω της διαδικτυακής πύλης eΔΕΑ, από το μενού «Υπηρεσίες για Γονείς/Κηδεμόνες», θα επιλέξετε «Μετεγγραφές». Ακολούθως θα πρέπει να υποβάλετε Νέα Αίτηση για Μετεγγραφή του παιδιού σας στο Αθλητικό Λύκειο Λεμεσού. Κατά την υποβολή της αίτησης, θα πρέπει να καταχωρήσετε και να υποβάλετε τον λόγο μετεγγραφής (π.χ. ΕΓΚΡΙΣΗ ΥΠΑΝ ΓΙΑ ΕΝΤΑΞΗ ΣΤΟ ΑΘΛΗΤΙΚΟ ΛΥΚΕΙΟ ΛΕΜΕΣΟΥ). Εάν σας ζητά αποδεικτικό στοιχείο, μπορείτε να επισυνάψετε την σχετική ανακοίνωση του ΥΠΑΝ με τον αριθμό υποψηφίου του παιδιού σας.

2. ΜΟΝΟ ΓΙΑ ΟΣΟΥΣ ΔΕΝ ΕΧΟΥΝ ΚΑΝΕΙ ΕΓΓΡΑΦΗ ΣΤΟ ΛΑΝΙΤΕΙΟ ΛΥΚΕΙΟ ΤΟΝ ΙΟΥΝΙΟ 2026 (δηλ. είτε ανήκουν σε  άλλη εκπαιδευτική περιφέρεια – έχουν κάνει δηλ. την εγγραφή τους σε άλλο Λύκειο -, είτε θα φοιτούσαν στο Λανίτειο Λύκειο και δεν προσήλθαν στις εγγραφές του Ιούνιου)
Παρακαλείστε όπως, από την Τρίτη14/7/2026 μέχρι την Παρασκευή 17/7/2026, μεταξύ των ωρών 8.00 π.μ. – 14.00, προσέλθετε στη Γραμματεία του Λανιτείου Λυκείου για συμπλήρωση διαφόρων εντύπων, ούτως ώστε να ολοκληρωθεί η εγγραφή. 
Για αποφυγή ταλαιπωρίας και καθυστερήσεων, θα πρέπει να προσκομίσετε τα πιο κάτω:
· Αντίγραφο Απολυτηρίου Γ΄Γυμνασίου ή Δελτίο Ετήσιας Προόδου Α΄Λυκείου
· Αντίγραφο Δελτίου Ταυτότητας
· Μία φωτογραφία
· Πληρωμή τέλους Εκδρομών €10,00, σε μετρητά μόνο, για όσους δεν έχουν πληρώσει το ποσό κατά την εγγραφή τους στα σχολεία της εκπαιδευτικής τους περιφέρειας. 


 
